Hvis drømmen er en lækker bolig, hvor der ikke er gået på kompromis med kvalitet og materialevalg, så tag et nærmere kig på denne rummelige lejlighed, indrettet i 2013, og med egen terrasse. Boligen er det oplagte valg til den kræsne køber, der søger en central, men samtidig rolig beliggenhed.
Selve ejendommen er beliggende i baggård med indgang fra Rosenkrantzgade. Lejligheden ligger øverst oppe i byggeriet, og man er dermed særdeles privat placeret. Allerede når man åbner døren ind til lejligheden, bliver man mødt af det skønneste lysindfald fra ovenlysvinduerne. Stilen er fuldendt, og der er blandt andet massive plankegulve med gulvvarme i hele boligen.
Når man kommer op ad trapperne, finder man det skønne køkken på venstre hånd. Køkkenet er enkelt og morderne med hvide, grebsfrie fronter. Der er god arbejdsplads, så kan man lide at kokkerere, er dette det helt perfekte køkken. Der er desuden mulighed for at etablere en lille spiseplads herude, hvor morgenkaffen kan indtages. Fra køkkenet er der direkte adgang til den store, lyse stue med loft til kip, synlige bjælker og masser af vinduer. Stuen rummer fin plads til at etablere både en spiseafdeling samt en sofaafdeling. Boligens 127m² byder desuden på hele 4 værelser, hvoraf det ene har opgang til hems. Der er således både plads til den store familie, men også mulighed for et hjemmekontor. Boligens badeværelse er som resten af lejligheden og gennemført. Her er separat brus, væghængt toilet, god opbevaring samt vaskesøjle. Gulvklinker er flotte mørkegrå, der er synlige bjælker, og ikke mindst er der vinduer til det fri.
Det helt store plus ved boligen er den store tagterrasse, der vender mod syd og indbyder til masser af hyggelige grillaftener med vennerne. Terrassen har en rigtig god størrelse, så der er plads til både grill og stort havebord.
Absolut en af midtbyen flotteste lejligheder og med så central en adresse er der aldrig langt til hverken hyggelige kaffesteder eller god mad. Både gågaden og Aarhus Street Food ligger for eksempel lige rundt om hjørnet.